CELEX: 62009TN0308
Language: lt
Date: 2009-07-30 00:00:00
Title: Byla T-308/09: 2009 m. liepos 30 d. pareikštas ieškinys byloje Italija prieš Komisiją

26.9.2009   
            
            
               LT
            
            
               Europos Sąjungos oficialusis leidinys
            
            
               C 233/19
            
         2009 m. liepos 30 d. pareikštas ieškinys byloje Italija prieš Komisiją
   
   (Byla T-308/09)
   2009/C 233/36
   Proceso kalba: italų
   
      Šalys
   
   
      Ieškovė: Italijos Respublika, atstovaujama avvocato dello Stato P. Gentili
   
      Atsakovė: Europos Bendrijų Komisija
   
      Ieškovės reikalavimai
   
   
               —
            
            
               Panaikinti 2009 m. gegužės 20 d. Europos Komisijos Regioninės politikos generalinio direktorato raštą Nr. 4263 dėl „Regiono veiklos programos 2000–2006 m. „Kampanijos regionas“. Prašymo dėl mokėjimo numeris Sysfin 2009/0154 Adonis A/723, 2009 m. sausio 12 d.“, kuriame pateiktas šis sprendimas: „Reikalavimų neatitinka 18 544 968,79 euro po 2006 m. gegužės 17 d. patirtų išlaidų, susijusių su 1.7 priemone, suma, kiek tai susiję su regiono atliekų tvarkymo ir šalinimo sistema“.
            
         
      Ieškinio pagrindai ir pagrindiniai argumentai
   
   Motyvai ir pagrindiniai argumentai yra identiški nurodytiesiems byloje T-99/09, Italija prieš Komisiją
       (1).
   Ieškovė, be kita ko, nurodo:
   
               —
            
            
               1999 m. birželio 21 d. Tarybos reglamento Nr. 1260/1999 (2), nustatančio bendrąsias nuostatas dėl struktūrinių fondų, 32 ir 39 straipsnių pažeidimą tiek, kiek atsakovė sumažino nurodytų išlaidų, susijusių su 1.7 priemone, mokėjimo sumą, „kol bus priimtas sprendimas byloje T-99/09“, ir kad aplinkybė, jog pateiktas ieškinys dėl anksčiau vykstant mokėjimo procedūrai priimtų priemonių, nėra viena iš priežasčių, dėl kurių gali būti sumažinti mokėjimai iš struktūrinių fondų, remiantis pirmiau minėtais straipsniais.
            
         
               —
            
            
               EB 230 straipsnio pažeidimas. Šiuo klausimu ieškovė tvirtina, kad jei valstybėms narėms pateikus ieškinį teisme, jos baiminsis, kad gali būti sumažinti kiti tarpiniai mokėjimai, tuomet jos nebegalės laisvai pasinaudoti savo pagrindine teise į teisminę gynybą.
            
         
      (1)  OL C 102, 2009 5 1, p. 34.
   
      (2)  OL L 161, 1999 6 26, p. 1; 2004 m. specialusis leidimas lietuvių k., 14 sk., 1 t., p. 31.